ai4bharat/Pralekha huggingface dataset:
സാംസ്കാരിക മന്ത്രാലയം
താജിക്കിസ്ഥാൻ ആതിഥേയത്വം വഹിക്കുന്ന ഷാങ്ഹായ് സഹകരണ സംഘടനയുടെ  സാംസ്കാരിക മന്ത്രിമാരുടെ യോഗത്തിൽ ശ്രീ അർജുൻ റാം മേഘ് വാൾ പങ്കെടുത്തു
ന്യൂഡൽഹി , ആഗസ്റ്റ് 18,2021
താജിക്കിസ്ഥാൻ ആതിഥേയത്വം വഹിച്ച് താജിക്കിസ്ഥാന്റെ അധ്യക്ഷതയിൽ ഇന്ന്  ചേർന്ന SCO സാംസ്കാരിക മന്ത്രിമാരുടെ യോഗത്തിൽ കേന്ദ്ര സാംസ്കാരിക സഹമന്ത്രി ശ്രീ അർജുൻ റാം മേഘ് വാൾ പങ്കെടുത്തു.2021 വർഷത്തിൽ SCO യുടെ അധ്യക്ഷപദം താജികിസ്ഥാനാണ് വഹിക്കുന്നത്. സാംസ്കാരിക-മാനവിക വിഷയങ്ങളിലൂന്നിയുള്ള മെച്ചപ്പെട്ട സഹകരണം, SCO രാഷ്ട്രങ്ങൾ തമ്മിൽ സാംസ്കാരിക മേഖലയിലെ സഹകരണത്തിനുള്ള സാധ്യതകൾ, മഹാമാരിക്ക് ശേഷമുള്ള കാലഘട്ടത്തിൽ SCO യ്ക്കുള്ളിലെ സാംസ്കാരിക സഹകരണത്തിന്റെ പ്രാധാന്യം എന്നിവയെക്കുറിച്ച് ചർച്ച നടന്നു. രാഷ്ട്രാന്തരീയ ധാരണ ശക്തിപ്പെടുത്തുന്നതിനുള്ള വലിയ സാധ്യതകൾ യോഗം വിലയിരുത്തി.
കേന്ദ്ര സാംസ്കാരിക സഹമന്ത്രി യോഗത്തിൽ പങ്കെടുത്തവരെ അഭിസംബോധന ചെയ്യുകയും SCO യ്ക്കുള്ളിലെ സാംസ്കാരിക സഹകരണത്തെക്കുറിച്ചുള്ള ഇന്ത്യയുടെ കാഴ്ചപ്പാട് അവതരിപ്പിക്കുകയും ചെയ്തു.
അംഗരാജ്യമെന്ന നിലയിൽ SCO യുമായുള്ള ഇന്ത്യയുടെ ബന്ധത്തെക്കുറിച്ചും, സാംസ്കാരിക മേഖലയിലെ പരസ്പര പിന്തുണയ്ക്കും സഹകരണത്തിനുമുള്ള പ്രതിബദ്ധത സംബന്ധിച്ചും അദ്ദേഹം പ്രത്യേകം പരാമർശിച്ചു. 2020 -ൽ ഇന്ത്യ ആതിഥേയത്വം വഹിച്ച SCO രാഷ്ട്രത്തലവന്മാരുടെ യോഗത്തിനോടനുബന്ധിച്ച്, 'സമാനമായ ബുദ്ധമത പൈതൃകം' സംബന്ധിച്ച ഓൺലൈൻ എക്സിബിഷന് ഇന്ത്യ മുൻകൈ എടുത്തതും SCO രാജ്യങ്ങളിലെ  ഔദ്യോഗിക ഭാഷകളിൽ ഇന്ത്യൻ ക്ലാസിക്കുകളുടെ വിവർത്തനം ആരംഭിച്ചതും അദ്ദേഹം ചൂണ്ടിക്കാട്ടി.
ഇന്ത്യൻ സ്വാതന്ത്ര്യത്തിന്റെ 75 -ാമത് വാർഷികം ആസാദി കാ അമൃത് മഹോത്സവമായി രാജ്യം ആഘോഷിക്കുന്ന കാര്യം അദ്ദേഹം അംഗരാഷ്ട്രങ്ങളുമായി പങ്കുവെച്ചു. 2047 -ൽ സ്വാതന്ത്ര്യത്തിന്റെ നൂറാം വാർഷികം മുൻകൂട്ടി കണ്ടുള്ള ഇന്ത്യയുടെ ആസൂത്രണങ്ങളും പങ്കുവയ്ക്കപ്പെട്ടു. സമാനമായ മൂല്യങ്ങളുടെ അടിസ്ഥാനത്തിൽ SCO അംഗരാജ്യങ്ങളുമായുള്ള സഹകരണം മെച്ചപ്പെടുത്താനാകുമെന്ന തന്റെ പ്രതീക്ഷയും അദ്ദേഹം പ്രകടിപ്പിച്ചു.
സാംസ്കാരിക പൈതൃകങ്ങളുടെ സംരക്ഷണം, സാംസ്കാരികം, കല, തൊഴിലധിഷ്ഠിത വിദ്യാഭ്യാസം തുടങ്ങിയ മേഖലകളിൽ സഹകരണത്തിനായി താജിക്കിസ്ഥാൻ മുന്നോട്ടുവച്ച നിർദ്ദേശങ്ങളെ അദ്ദേഹം സ്വാഗതം ചെയ്തു.
യോഗത്തിൽ, SCO അംഗരാജ്യങ്ങളിലെ സാംസ്കാരിക മന്ത്രിമാർ സാംസ്കാരിക പൈതൃക സംരക്ഷണം, സാംസ്കാരികം, കല, തൊഴിലധിഷ്ഠിത വിദ്യാഭ്യാസം തുടങ്ങിയ മേഖലകളിൽ സഹകരണത്തിനുള്ള കരട് കരാറുകൾ ചർച്ച ചെയ്യുകയും അംഗീകരിക്കുകയും ചെയ്തു.
യോഗത്തിന്റെ സമാപനത്തിൽ, SCO അംഗരാജ്യങ്ങളുടെ കലോത്സവത്തിന്റെ  വ്യവസ്ഥകൾ പ്രതിനിധി സംഘത്തലവന്മാർ അംഗീകരിച്ച് ഒപ്പിട്ടു.
അതിനുശേഷം പ്രോട്ടോക്കോൾ അംഗീകരിക്കുകയും SCO യിലെ അംഗരാജ്യങ്ങളിലെ എല്ലാ പ്രതിനിധി സംഘത്തലവന്മാരും അതിൽ ഒപ്പു വയ്ക്കുകയും ചെയ്തു.
IE/SKY
(Visitor Counter : 232
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 192.28 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.28 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 14,955
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,226 പേര്ക്ക്
രോഗമുക്തി നിരക്ക് നിലവില് 98.75%
പ്രതിവാര രോഗസ്ഥിരീകരണ നിരക്ക് 0.50 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 192.28 കോടി  പിന്നിട്ടു. 2,42,06,537 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.28 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,06,512
രണ്ടാം ഡോസ് 1,00,34,308
കരുതല് ഡോസ് 51,06,766
മുന്നണിപ്പോരാളികള്
ഒന്നാം ഡോസ് 1,84,18,212
രണ്ടാം ഡോസ് 1,75,73,709
കരുതല് ഡോസ് 83,86,226
12-14 പ്രായപരിധിയിലുള്ളവര്
ഒന്നാം ഡോസ് 3,28,56,669
രണ്ടാം ഡോസ് 1,40,28,550
15-18 പ്രായപരിധിയിലുള്ളവര്
ഒന്നാം ഡോസ് 5,91,84,161
രണ്ടാം ഡോസ് 4,47,97,935
18-44 പ്രായപരിധിയിലുള്ളവര്
ഒന്നാം ഡോസ് 55,68,48,050
രണ്ടാം ഡോസ് 48,71,52,814
കരുതല് ഡോസ് 5,85,545
45-59 പ്രായപരിധിയിലുള്ളവര്
ഒന്നാം ഡോസ് 20,31,94,939
രണ്ടാം ഡോസ് 19,01,96,793
കരുതല് ഡോസ് 11,74,142
60നുമേല് പ്രായമുള്ളവര്
ഒന്നാം ഡോസ് 12,70,52,348
രണ്ടാം ഡോസ് 11,85,86,835
കരുതല് ഡോസ് 1,72,82,010
കരുതല് ഡോസ് 3,25,34,689
ആകെ 1,92,28,66,524
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 14,955 ; ഇത് രാജ്യത്തെ മൊത്തം സജീവ കേസുകളുടെ 0.03% ആണ്.
ദേശീയ രോഗമുക്തി നിരക്ക് 98.75 % ആണ്. കഴിഞ്ഞ 24 മണിക്കൂറിനുള്ളില് 2,202 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,25,97,003 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,226 പേര്ക്കാണ്.
കഴിഞ്ഞ 24 മണിക്കൂറിനുള്ളില് 4,42,681 പരിശോധനകള് നടത്തി. ആകെ 84.67 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.50 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.50 ശതമാനമാണ്.
(ND
പ്രധാനമന്ത്രിയുടെ ഓഫീസ്
തിരു കെ. കാമരാജിന്റെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
പ്രധാനമന്ത്രി ശ്രീ നരേന്ദ്ര മോദി ഇന്ന് തിരു കെ. കാമരാജിന്റെ ജയന്തി ദിനത്തിൽ അദ്ദേഹത്തിന് ആദരാഞ്ജലികൾ അർപ്പിച്ചു.
പ്രധാനമന്ത്രി ട്വീറ്റ് ചെയ്തു:
"തിരു കെ. കാമരാജിന് അദ്ദേഹത്തിന്റെ ജയന്തി ദിനത്തിൽ ഞാൻ ആദരാഞ്ജലികൾ അർപ്പിക്കുന്നു. ഇന്ത്യയുടെ വികസനത്തിനായി തന്റെ ജീവിതം ഉഴിഞ്ഞുവെച്ച ഒരു ധീരൻ, സാമൂഹിക ശാക്തീകരണത്തിനുള്ള അദ്ദേഹത്തിന്റെ ഊന്നൽ നമുക്കെല്ലാവർക്കും ഒരു വഴികാട്ടിയാണ്. ദാരിദ്ര്യനിർമ്മാർജ്ജനത്തിനും പൊതുജനക്ഷേമത്തിനും വേണ്ടിയുള്ള അദ്ദേഹത്തിന്റെ കാഴ്ചപ്പാട് നിറവേറ്റുന്നതിനുള്ള നമ്മുടെ പ്രതിബദ്ധത ആവർത്തിക്കുന്നു. ."
ND
(
ഉപരാഷ്ട്രപതിയുടെ കാര്യാലയം
ഐഐടി മദ്രാസിലുള്ള ഇന്ത്യയിലെ ആദ്യത്തെ 3 ഡി പ്രിന്റഡ് ഹൗസ് സൈറ്റ് ഉപരാഷ്ട്രപതി സന്ദർശിച്ചു
ന്യൂഡൽഹി , ജൂൺ 30,2021
രാജ്യത്തിന്റെ താൽപ്പര്യങ്ങളെ വ്രണപ്പെടുത്തുന്നതിനായുള്ള തീവ്രവാദികളുടെ പദ്ധതികളെ തകർക്കാൻ ബുദ്ധിപരമായ പരിഹാരങ്ങൾ കൊണ്ടുവരണമെന്ന് ശ്രീ എം വെങ്കയ്യ നായിഡു ഗവേഷണ സമൂഹത്തോടും ഐഐടികളെപ്പോലുള്ള സ്ഥാപനങ്ങളോടും ആവശ്യപ്പെട്ടു.ഐഐടി മദ്രാസിലുള്ള ഇന്ത്യയിലെ ആദ്യത്തെ 3 ഡി പ്രിന്റഡ് ഹൗസ് സൈറ്റ് അദ്ദേഹം സന്ദർശിച്ചു. തീവ്രവാദികൾ,താഴ്ന്ന് പറക്കുന്ന ഡ്രോണുകൾ ഉപയോഗിക്കുന്നതായും ഇവയെ കണ്ടെത്താൻ സൈനിക റഡാറുകൾക്ക് കഴിയില്ലെന്നും ഉപ രാഷ്ട്രപതി ചൂണ്ടിക്കാട്ടി.
ഐഐടി മദ്രാസിന്റെയും ടി വസ്ത മാനുഫാക്ചറിംഗ് സൊല്യൂഷൻസ് എന്ന സ്റ്റാർട്ടപ്പിന്റെയും സംയുക്ത സഹകരണത്തോടെയുള്ള ഇന്ത്യയുടെ ആദ്യത്തെ 3 ഡി പ്രിന്റഡ് ഹൗസിന്റെ നിർമ്മാണത്തിന് പിന്നിലുള്ള ശ്രമങ്ങളെ ശ്രീ നായിഡു അഭിനന്ദിച്ചു.
വളർന്നുവരുന്ന സാങ്കേതികവിദ്യകൾ വികസിപ്പിക്കുന്നതിലും വാണിജ്യപരമായ പ്രാപ്യത കൈവരിക്കുന്നതിലും ‘വ്യവസായങ്ങളും -ഇൻസ്റ്റിറ്റ്യൂട്ടുകളും തമ്മിലെ പങ്കാളിത്തത്തിന്റെ പ്രാധാന്യം ഉപരാഷ്ട്രപതി എടുത്തുപറഞ്ഞു.
നിർമ്മാണ രംഗത്ത 3 ഡി പ്രിന്റിംഗ്,പൂർണ്ണമായും കസ്റ്റമൈസ് ചെയ്യാവുന്ന വീടിന്റെ രൂപകൽപ്പന വാഗ്ദാനം ചെയ്യുന്നുവെന്നും മാനുഷിക ഇടപെടൽ കുറയ്ക്കുമെന്നും അദ്ദേഹം പറഞ്ഞു. ഇന്ത്യയിലെ ഭവന ക്ഷാമം പരിഹരിക്കുന്നതിന് ഇത്തരം കൂടുതൽ സാങ്കേതിക കണ്ടുപിടിത്തങ്ങൾക്ക് അദ്ദേഹം ആഹ്വാനം ചെയ്തു.
IE/SKY
(Visitor Counter : 183
ആരോഗ്യ, കുടുംബക്ഷേമ മന്ത്രാലയം
കോവിഡ് ഇതുവരെയുള്ള കണക്കുകൾ
പുതിയ കേസുകളിൽ 75 ശതമാനവും 10 സംസ്ഥാനങ്ങൾ / കേന്ദ്രഭരണ പ്രദേശങ്ങളിൽ.
തുടർച്ചയായി ആറാം ദിവസവും രാജ്യത്ത് പുതുതായി കോവിഡ് സ്ഥിരീകരിക്കുന്നവരുടെ എണ്ണം പ്രതിദിന രോഗമുക്തരേക്കാൾ കുറവ്. കഴിഞ്ഞ 24 മണിക്കൂറിൽ രാജ്യത്ത് 86, 508 പേർക്കാണ് രോഗം സ്ഥിരീകരിച്ചത്. ഇതിൽ 75 ശതമാനവും 10 സംസ്ഥാനങ്ങൾ /കേന്ദ്രഭരണ പ്രദേശങ്ങളിൽ ആണ്.
21,000 ത്തോളം പേർക്ക് ഇന്നലെ പുതുതായി രോഗം സ്ഥിരീകരിച്ച മഹാരാഷ്ട്രയാണ് രോഗബാധിതരുടെ പട്ടികയിൽ ഒന്നാമത്. ആന്ധ്രാപ്രദേശിൽ ഏഴായിരത്തോളം പേർക്കും കർണാടകയിൽ ആറായിരത്തിലധികം പേർക്കും ഇന്നലെ പുതുതായി രോഗം സ്ഥിരീകരിച്ചു.
കഴിഞ്ഞ 24 മണിക്കൂറിൽ 1, 129 മരണം റിപ്പോർട്ട് ചെയ്തു. ഇതിൽ 83 ശതമാനവും 10 സംസ്ഥാനങ്ങൾ / കേന്ദ്ര ഭരണ പ്രദേശങ്ങളിൽ ആണ്. മഹാരാഷ്ട്രയിൽ 479 പേരും ഉത്തർപ്രദേശ്, പഞ്ചാബ് എന്നിവിടങ്ങളിൽ യഥാക്രമം 87, 64 പേരും ഇന്നലെ മരണമടഞ്ഞു.
രാജ്യത്തെ കോവിഡ് പരിശോധനാ സംവിധാനം വിപുലമാക്കിയിട്ടുണ്ട്. ഗവൺമെന്റ് മേഖലയിലെ 1082 ഉം സ്വകാര്യമേഖലയിലെ 728 ഉം ഉൾപ്പടെ ആകെ 1810 കോവിഡ് പരിശോധന കേന്ദ്രങ്ങളാണ് ഉള്ളത്.
കഴിഞ്ഞ 24 മണിക്കൂറിൽ 11, 56, 569 പരിശോധനകൾ നടത്തി. ഇതോടെ രാജ്യത്തെ ആകെ പരിശോധനകളുടെ എണ്ണം 6.74 കോടി കവിഞ്ഞു
(
പ്രധാനമന്ത്രിയുടെ ഓഫീസ്
ഭഗവാൻ ബിർസ മുണ്ടയുടെ ജയന്തി ദിനത്തിൽ പ്രധാനമന്ത്രി അദ്ദേഹത്തിന് ആദരാഞ്ജലികൾ അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി ഭഗവാൻ ബിർസാമുണ്ടയുടെ ജയന്തി ദിനത്തിൽ അദ്ദേഹത്തിന് സമൃദ്ധമായ ആദരാഞ്ജലികൾ അർപ്പിച്ചു. സ്വാതന്ത്ര്യ സമരത്തിന് ശക്തി പകരാൻ അദ്ദേഹം നൽകിയ സംഭാവനകളും ആദിവാസി സമാജത്തിന്റെ താൽപ്പര്യങ്ങൾക്കുവേണ്ടിയുള്ള പോരാട്ടവും ശ്രീ മോദി അനുസ്മരിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു.
"ഭഗവൻ ബിർസ മുണ്ടയ്ക്ക് അദ്ദേഹത്തിന്റെ ജന്മവാർഷികത്തിൽ ആദരാഞ്ജലികൾ. സ്വാതന്ത്ര്യസമരത്തിന് വീര്യം പകർന്നതിനൊപ്പം , ആദിവാസി സമൂഹത്തിന്റെ താൽപ്പര്യങ്ങൾ സംരക്ഷിക്കാൻ അദ്ദേഹം എപ്പോഴും പോരാടി. രാജ്യത്തിന് അദ്ദേഹം നൽകിയ സംഭാവനകൾ എന്നും ഓർമ്മിക്കപ്പെടും."
പെട്രോളിയം, പ്രകൃതി വാതക മന്ത്രാലയം
2018-19 ല് പെട്രോളിയംമേഖല ഖജനാവിന് സംഭാവന ചെയ്തത് 595,438 കോടിരൂപ
2018-19 സാമ്പത്തിക വര്ഷംരാജ്യത്തെ പെട്രോളിയംമേഖലകേന്ദ്ര സംസ്ഥാന ഖജനാവുകള്ക്കായിമൊത്തം 595,438 കോടിരൂപ സംഭാവന ചെയ്തിട്ടുണ്ട്. വിശദാംശങ്ങള്ചുവടെ:

വിശദാംശങ്ങള് 2014-15 2015-16 2016-17 2017-18 2018-19 
കേന്ദ്ര ഖജനാവിലേയ്ക്കുള്ളസംഭാവന 172,065 254,297 335,175 345,249 365,113
സംസ്ഥാന ഖജനാവിലേയ്ക്കുള്ളസംഭാവന 160,554 160,209 189,770 209,155 230,325
ഖജനാവിലേയ്ക്കുള്ള പെട്രോളിയംമേഖലയുടെമൊത്തംസംഭാവന 332,619 414,506 524,945 554,404 595,438
പൊതുമേഖലാ എണ്ണ കമ്പനികള്കഴിഞ്ഞ അഞ്ച്വര്ഷത്തിനിടെഉണ്ടാക്കിയലാഭത്തിന്റെവിശദാംശങ്ങള്

കമ്പനികള് 2014-15 2015-162016-17 2017-18 2018-19
ഇന്ത്യന് ഓയില് കോര്പ്പറേഷന് ലിമിറ്റഡ് 5,273 11,242 19,106 21,346 16,894
ഹിന്ദുസ്ഥാന് പെട്രോളിയം കോര്പ്പറേഷന് ലിമിറ്റഡ് 2,733 3,725 6,209 6,357 6,029
ഭാരത്പെട്രോളിയം കോര്പ്പറേഷന് ലിമിറ്റഡ് 5,085 7,056 8,039 7,919 7,132
കേന്ദ്ര പെട്രോളിയം, പ്രകൃതിവാതക മന്ത്രി ശ്രീ. ധര്മ്മേന്ദ്ര പ്രധാന് ലോകസഭയില്രേഖാമൂലം നല്കിയമറുപടിയില്അറിയിച്ചതാണിത്.
(ND/MRD
വാര്ത്താവിതരണ പ്രക്ഷേപണ മന്ത്രാലയം
തോമസ് വിന്റര്ബര്ഗിന്റെ 'മറ്റൊരു റൗണ്ടിന്റെ' ഇന്ത്യന് പ്രീമിയറുമായി 51-ാമത് ഐ.എഫ്.എഫ്.ഐ. ആരംഭിക്കും
തോമസ് വിന്റര്ബര്ഗിന്റെ 'മറ്റൊരു റൗണ്ട്' എന്ന സിനിമയുടെ ഇന്ത്യന് പ്രീമിയറോടെ ഇന്ത്യയുടെ 51-ാമത് അന്താരാഷ്ട്ര ചലച്ചിത്രമേള 2021 ജനുവരി 16 ന് ഗോവയില് തുടങ്ങും. മികച്ച നടനുള്ള കാന്സ് അവാര്ഡ് ജേതാവ് മാഡ്സ് മിക്കല്സന് അഭിനയിച്ച ഈ സിനിമ ഡെന്മാര്ക്കിന്റെ ഓസ്കാര് അവാര്ഡ് ഔദ്യോഗിക പട്ടികയിലും ഇടം പിടിച്ചിരുന്നു.
'മെഹ്റുനിസ'യുടെ ലോക പ്രീമിയറിനും മേള സാക്ഷ്യം വഹിക്കും. സന്ദീപ് കുമാറിന്റെ ഈ ചിത്രം മേളയുടെ മുഖ്യ ആകര്ഷണങ്ങളിലൊന്നായിരിക്കും. കരുത്തനായ നടന് ഫാറൂഖ് ജാഫര് അഭിനയിച്ച ഈ സിനിമ ഒരു സ്ത്രീയുടെ ആജീവനാന്ത സ്വപ്നത്തിന്റെ കഥ വിവരിക്കുന്നു.
കിയോഷി കുറോസവയുടെ ചരിത്രപ്രധാനമായ 'വൈഫ് ഓഫ് എ സ്പൈ' എന്ന നാടകത്തിന്റെ ഇന്ത്യാ പ്രീമിയറോടെ 2021 ജനുവരി 24 ന് ചലച്ചിത്ര മേള സമാപിക്കും. വെനീസ് അന്താരാഷ്ട്ര ചലച്ചിത്രമേളയില് മികച്ച സംവിധായകനുള്ള സില്വര് ലയണ് ഈ ജാപ്പനീസ് ചിത്രം നേടി.
ഐഎഫ്എഫ്ഐയുടെ ഈ പതിപ്പ് ആദ്യമായി ഹൈബ്രിഡ് മോഡിലാണു സംഘടിപ്പിക്കുന്നത്. ലോകമെമ്പാടുമുള്ള 224 പ്രശസ്ത സിനിമകളുടെ ഒരു നിര ഈ മേളയില് പ്രദര്ശിപ്പിക്കും. ഇന്ത്യന് പനോരമ ഫിലിംസ് വിഭാഗത്തിന് കീഴിലുള്ള 21 നോണ്-ഫീച്ചര് സിനിമകളും 26 ഫീച്ചര് ഫിലിമുകളും ഇതില് ഉള്പ്പെടുന്നു.
(മീഡിയ രജിസ്ട്രേഷന് ജനുവരി 10 വരെ ചെയ്യാം. അപേക്ഷകര് 2021 ജനുവരി 1 ന് 21 വയസ്സിന് മുകളിലുള്ളവരായിരിക്കണം, കൂടാതെ കുറഞ്ഞത് മൂന്ന് വര്ഷത്തേക്ക് ഐഎഫ്എഫ്ഐ പോലുള്ള പ്രധാന അന്താരാഷ്ട്ര ചലച്ചിത്രമേളകള് റിപ്പോര്ട്ടു ചെയ്ത് പ്രൊഫഷണല് പരിചയം ഉണ്ടായിരിക്കണം.
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
10.10 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
പ്രധാനമന്ത്രി കുശിനഗറിലെ മഹാ പരിനിർവാണ സ്തൂപത്തിൽ പ്രാർത്ഥന നടത്തി
ഇന്ന് ബുദ്ധ പൂർണിമ ദിനത്തിൽ ഉത്തർപ്രദേശിലെ കുശിനഗറിലെ മഹാ പരിനിർവാണ സ്തൂപത്തിൽ പ്രധാനമന്ത്രി ശ്രീ നരേന്ദ്ര മോദി പ്രാർത്ഥന നടത്തി. ഇന്ന് രാവിലെ ബുദ്ധന്റെ ജന്മസ്ഥലമായ നേപ്പാളിലെ ലുംബിനി സന്ദർശിച്ച പ്രധാനമന്ത്രി മായാദേവി ക്ഷേത്രത്തിൽ പ്രാർത്ഥന നടത്തി. നേപ്പാൾ പ്രധാനമന്ത്രി യോടൊപ്പം അദ്ദേഹം ലുംബിനി മൊണാസ്റ്റിക് സോണിൽ ഇന്ത്യ ഇന്റർനാഷണൽ സെന്റർ ഫോർ ബുദ്ധിസ്റ്റ് കൾച്ചർ ആൻഡ് ഹെറിറ്റേജ് സ്ഥാപിക്കുന്നതിനുള്ള ശിലാന്യാസ ചടങ്ങു് നേപ്പാൾ പ്രധാനമന്ത്രി
ഷേർ ബഹാദൂർ ദേബയ്ക്കൊപ്പം നിർവഹിച്ചു. ലുംബിനിയിലെ ഇന്റർനാഷണൽ കൺവെൻഷൻ സെന്ററിലും മെഡിറ്റേഷൻ ഹാളിലും നടന്ന 2566-ാമത് ബുദ്ധജയന്തി ആഘോഷങ്ങളിലും ശ്രീ മോദി നേപ്പാൾ പ്രധാനമന്ത്രിക്കൊപ്പം പങ്കെടുത്തു.
കുഷിനഗറിലെ അടിസ്ഥാന സൗകര്യങ്ങൾ വർധിപ്പിക്കാൻ ഗവണ്മെന്റ് നിരവധി ശ്രമങ്ങൾ നടത്തുന്നുണ്ടെന്നും പ്രധാനമന്ത്രി ട്വീറ്റിൽ അറിയിച്ചു.
പ്രധാനമന്ത്രി ട്വീറ്റ് ചെയ്തു :
“കുശിനഗറിലെ മഹാപരിനിർവാണ സ്തൂപത്തിൽ പ്രാർത്ഥിച്ചു. കൂടുതൽ വിനോദസഞ്ചാരികൾക്കും തീർഥാടകർക്കും ഇവിടെയെത്തുന്നതിന് കുശിനഗറിലെ അടിസ്ഥാന സൗകര്യങ്ങൾ വർധിപ്പിക്കാൻ നമ്മുടെ ഗവണ്മെന്റ് നിരവധി ശ്രമങ്ങൾ നടത്തുന്നുണ്ട്."
പ്രത്യേക സേവനങ്ങളും ഫീച്ചറുകളും
ഡൽഹി പോലീസിൽ കോൺസ്റ്റബിൾ തസ്തികയിൽ 7547 ഒഴിവുകൾ: എസ് എസ് സി അപേക്ഷ ക്ഷണിച്ചു
സ്റ്റാഫ് സെലക്ഷൻ കമ്മീഷൻ ഡൽഹി പോലീസ് കോൺസ്റ്റബിൾ  പരീക്ഷക്ക് ഓൺലൈനായി അപേക്ഷ ക്ഷണിച്ചു.പുരുഷൻമാർക്ക് 5056 ഉം വനിതകൾക്ക് 2491 ഒഴിവുകളുമാണുള്ളത്. കമ്പ്യൂട്ടറധിഷ്ഠിത പരീക്ഷ 2023 നവംബർ 14 മുതൽ 2023 ഡിസംബർ 15 വരെ വിവിധ ഘട്ടങ്ങളിലായി നടക്കും. പരീക്ഷാ തീയതി ഔദ്യോഗിക വൈബ്സൈറ്റായ https://ssc.nic.in ൽ പ്രസിദ്ധീകരിക്കും. അപേക്ഷ സമർപ്പിക്കുന്നതിനുള്ള അവസാന തീയതി 2023 സെപ്റ്റംബർ 30 ആണ്. 100 രൂപയാണ് അപേക്ഷ ഫീസ്. വനിതകൾക്കും എസ് സി, എസ് ടി വിഭാഗത്തിൽപ്പെട്ടവർക്കും വിമുക്ത ഭടന്മാർക്കും അപേക്ഷാ ഫീസില്ല. യോഗ്യത, പരീക്ഷ സംബന്ധിച്ച വിശദ വിവരങ്ങൾക്ക് https://ssc.nic.in, www.ssckkr.kar.nic.in എന്നീ വെബ്സൈറ്റുകളിൽ 2023 സെപ്റ്റംബർ ഒന്നിന് പ്രസിദ്ധീകരിച്ച വിജ്ഞാപനം കാണുക.
--NS--
(Visitor Counter : 32
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.66 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 4,775 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 53,852 പേർ.
സജീവ കേസുകൾ ഇപ്പോൾ 0.12% ആണ്.
കഴിഞ്ഞ 24 മണിക്കൂറിനിടെ 11,047 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,43,47,024
ആയി.
രോഗമുക്തി നിരക്ക് ഇപ്പോൾ 98.69%
ആണ്.
കഴിഞ്ഞ 24 മണിക്കൂറിനിടെ 12,932 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,43,35,977 ആയി.
കഴിഞ്ഞ 24 മണിക്കൂറിൽ 7,533 പുതിയ കേസുകൾ റിപ്പോർട്ട് ചെയ്തു.
പ്രതിദിന പോസിറ്റിവിറ്റി നിരക്ക് 3.62 %.
പ്രതിവാര പോസിറ്റിവിറ്റി നിരക്ക് 5.11%
ആകെ നടത്തിയത് 92.63 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 2,08,112 പരിശോധനകൾ.
-ND-
(Visitor Counter : 54
പ്രത്യേക സേവനങ്ങളും ഫീച്ചറുകളും
ധാരണാപത്രത്തില് ഒപ്പുവച്ചു
കേന്ദ്ര യുവജനകാര്യ കായിക മന്ത്രാലയത്തിന് കീഴിലുള്ള സായി- ലക്ഷ്മിഭായ് നാഷണല് കോളേജ് ഓഫ് ഫിസിക്കല് എജ്യുക്കേഷനും ന്യൂഡൽഹിയിലെ ഫിസിക്കൽ എജ്യുക്കേഷൻ ഫൗണ്ടേഷൻ ഓഫ് ഇന്ത്യ യും ധാരണാപത്രം തിരുവനന്തപുരത്ത് ഒപ്പുവച്ചു. കായിക മേഖലയിലെ അദ്ധ്യയനം, ഗവേഷണം തുടങ്ങിയവയിലെ സഹകരണവും കായിക വിദ്യാഭ്യാസ മേഖലകളില് പൊതു ഗവേഷണ താല്പര്യങ്ങൾക്ക് സംയുക്തമായി പ്രവർത്തിക്കാനും ഇതിലൂടെ സാധിക്കും. എല്.എന്.സി.പി.ഇ ഫാക്കൽറ്റി അംഗങ്ങൾ, പരിശീലകർ, വിദ്യാർത്ഥികൾ, സായി പ്രതിനിധികൾ തുടങ്ങിയവർ ചടങ്ങില് പങ്കെടുത്തു.
-NS-
(Visitor Counter : 59
ധനകാര്യ മന്ത്രാലയം
അഞ്ച് അഫ്ഗാന് യാത്രക്കാരില് നിന്ന് 15 കോടിരൂപയുടെ ഹെറോയിന് പിടിച്ചെടുത്തു
ന്യൂഡല്ഹിയിലെ, ഇന്ദിരാഗാന്ധിഅന്താരാഷ്ട്ര വിമാനത്താവളത്തിലെത്തിയ 18 വയസ്സിനും 29 വയസ്സിനുമിടയില് പ്രായമുള്ളഅഞ്ച് അഫ്ഗാന് യാത്രക്കാരില് നിന്ന്അന്താരാഷ്ട്ര വിപണിയില് 15 കോടിയോളംരൂപ വിലമതിക്കുന്നമുന്തിയതരം ഹെറോയിന് പിടികൂടി. മയക്കുമരുന്നടങ്ങിയക്യാപ്സൂളുകള്വിഴുങ്ങിയിട്ടുണ്ടെന്ന പ്രത്യേക രഹസ്യാന്വേഷണ സംഘത്തിന്റെ വിവരത്തിന്റെ അടിസ്ഥാനത്തില്എയര് ഇന്റലിജന്സ് യൂണിറ്റ്& പ്രിവന്റീവ് ബ്രാഞ്ച്, ഐജിഐഎകസ്റ്റംസ്, സ്പെഷ്യല്സെല്, ദില്ലി പോലീസ്എന്നിവരടങ്ങിയസംഘംഇവരെ പിടികൂടിയത്. മജിസ്ട്രേറ്റിന് മുന്നില്ഹാജരാക്കിയഇവരെഡോ. റാം മനോഹര്ലോഹിയആശുപത്രിയില് പ്രവേശിപ്പിച്ചുഅഞ്ച്ദിവസത്തെ കൊണ്ട്അഞ്ച്യാത്രക്കാരില് നിന്നായി 370 ക്യാപ്സൂളുകള് പുറത്തെടുത്തു. ക്യാപ്സൂളില്അടങ്ങിയിരുന്ന വെളുത്തപൊടിമുന്തിയതരംഹെറോയിനാണെന്ന്കണ്ടെത്തി. ക്യാപ്സൂളുകള് പിടിച്ചെടുക്കുകയുംഇവരെഅറസ്റ്റ്ചെയ്യുകയുംചെയ്തു. കൂടുതല്അന്വേഷണം പുരോഗമിക്കുകയാണ്.
(ND
പ്രധാനമന്ത്രിയുടെ ഓഫീസ്
ദേശീയ റേസ് വാക്കിംഗ് ചാമ്പ്യൻഷിപ്പ് ജേതാക്കളെ പ്രധാനമന്ത്രി അഭിനന്ദിച്ചു
ദേശീയ റേസ് വാക്കിംഗ് ചാമ്പ്യൻഷിപ്പിൽ വിജയിച്ച റേസ് വാക്കേഴ്സ്, അക്ഷ്ദീപ് സിംഗ്, പ്രിയങ്ക ഗോസ്വാമി എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. അവരുടെ വരാനിരിക്കുന്ന ഉദ്യമങ്ങൾക്ക് ശ്രീ മോദി ആശംസകൾ നേരുകയും ചെയ്തു.
സായ് മീഡിയയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
“ അക്ഷദീപിനും പ്രിയങ്ക ഗോസ്വാമിക്കും അഭിനന്ദനങ്ങൾ. നിങ്ങളുടെ വരാനിരിക്കുന്ന ഉദ്യമങ്ങൾക്ക് ആശംസകൾ."
മന്ത്രിസഭ
വിനോദസഞ്ചാര രംഗത്ത് ഇന്ത്യ - റൊമേനിയ സഹകരണം
വിനോദസഞ്ചാര രംഗത്തെ സഹകരണം സംബന്ധിച്ച് ഇന്ത്യയും റൊമേനിയയും തമ്മില് ഒപ്പു വച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം മുന്കാല പ്രാബല്യത്തോടെ അംഗീകാരം നല്കി. ഇന്ത്യയുടെ ഉപരാഷ്ട്രപതി 2018 സെപ്റ്റംബറില് റൊമേനിയ സന്ദര്ശിച്ച വേളയിലാണ് ധാരണാപത്രം ഒപ്പുവച്ചത്.
ധാരണാപത്രത്തിന്റെ പ്രധാന ലക്ഷ്യങ്ങള് ഇവയാണ് :
Ø ടൂറിസം രംഗത്ത് ഉഭയകക്ഷി സഹകരണം വിപുലീകരിക്കല്
Ø വിനോദസഞ്ചാരവുമായി ബന്ധപ്പെട്ട് വിവരങ്ങളും കണക്കുകളും കൈമാറല്, രണ്ടു രാജ്യങ്ങളിലേയും ഹോട്ടലുകള്, ടൂര് ഓപ്പറേറ്റര്മാര് എന്നിവര് തമ്മിലുള്ള സഹകരണം പ്രോത്സാഹിപ്പിക്കല്.
Ø ടൂറിസം, ഹോസ്പിറ്റാലിറ്റി മേഖലകളില് നിക്ഷേപം ഇറക്കല്
Ø ടൂര് ഓപ്പറേറ്റര്മാര് / മാധ്യമ പ്രവര്ത്തകര് / അഭിപ്രായ രൂപീകരണം നടത്തുന്നവര് മുതലായവരുടെ പരസ്പര വിനിമയ സന്ദര്ശനങ്ങള് പ്രോത്സാഹിപ്പിക്കല്.
Ø ടൂറിസം പ്രചാരണം, വിപണനം, ലക്ഷ്യസ്ഥാനം വികസിപ്പിക്കല്, കൈകാര്യകര്തൃത്വം എന്നിവയിലെ അനുഭവങ്ങള് പരസ്പരം കൈമാറല്.
Ø രണ്ടു രാജ്യങ്ങളെയും ആകര്ഷക വിനോദ സഞ്ചാര ലക്ഷ്യ കേന്ദ്രങ്ങളാക്കി ഉയര്ത്തിക്കാട്ടുന്നതിന് ചലച്ചിത്ര ടൂറിസത്തിലൂടെ ഉഭയകക്ഷിസഹകരണം പ്രോത്സാഹിപ്പിക്കല്.
Ø സുരക്ഷിതവും സുസ്ഥിരവും യോഗ്യവുമായ ടൂറിസം പ്രോത്സാഹിപ്പിക്കല്.
Ø ഇരു രാജ്യങ്ങള്ക്കിടയിലെ വിനോദസഞ്ചാരികളുടെ നീക്കം സുഗമമാക്കല്
ഒട്ടേറെ വിനോദസഞ്ചാര സാധ്യതകളുള്ള രാജ്യമാണ് ഇന്ത്യയ്ക്ക് റൊമേനിയ.  ഈ വിനോദ സഞ്ചാരികളുടെ എണ്ണം വര്ദ്ധിപ്പിക്കാന് ധാരണാപത്രത്തില് ഒപ്പിടുന്നതിലൂടെ സാധിക്കും.
പശ്ചാത്തലം :
ഇന്ത്യയ്ക്കും റൊമേനിയയ്ക്കും ഇടയില് നീണ്ട നാളത്തെ സാമ്പത്തിക ബന്ധങ്ങളും, കരുത്തുറ്റ നയതന്ത്രബന്ധവുമാണുള്ളത്. ഇപ്പോള് ടൂറിസം രംഗത്തേക്ക് സഹകരണം ശക്തിപ്പെടുത്തുന്നതിന് ഇന്ത്യയിലെയും റൊമേനിയയിലെയും ടൂറിസം മന്ത്രാലയങ്ങളാണ് ധാരണാപത്രത്തില് ഒപ്പു വച്ചിട്ടുള്ളത്.
ND/MRD
(Visitor Counter : 102
പ്രധാനമന്ത്രിയുടെ ഓഫീസ്
ഫ്രഞ്ച് ദേശീയ അസംബ്ലി പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഫ്രഞ്ച് ദേശീയ അസംബ്ലിയുടെ പ്രസിഡന്റും അസംബ്ലിയിലെ മുതിർന്ന നേതൃത്വവുമായ മിസ്. യാൽ ബ്രൗൺ-പിവെറ്റുമൊത്തു് 2023 ജൂലൈ 14-ന് പാരീസിലെ അവരുടെ ഔദ്യോഗിക വസതിയായ ഹോട്ടൽ ഡി ലസ്സെയിൽ ഉച്ചഭക്ഷണം കഴിച്ചു.
ജനാധിപത്യം, സ്വാതന്ത്ര്യം, സമത്വം, സാഹോദര്യം എന്നിവയുടെ പങ്കിട്ട മൂല്യങ്ങൾ ഇരു നേതാക്കളും എടുത്തുപറഞ്ഞു. ഇരു പാർലമെന്റുകളും തമ്മിലുള്ള സഹകരണം കൂടുതൽ വർധിപ്പിക്കുന്നതിനുള്ള മാർഗ്ഗങ്ങൾ അവർ ചർച്ച ചെയ്തു.
ഇന്ത്യയുടെ വിപുലമായ തിരഞ്ഞെടുപ്പ് പ്രക്രിയയിൽ ഫ്രഞ്ച് പക്ഷം അഭിനന്ദനം അറിയിച്ചു . വ്യാപാരം, സമ്പദ്വ്യവസ്ഥ, പരിസ്ഥിതി, സാങ്കേതികവിദ്യ, സംസ്കാരം എന്നിവയുൾപ്പെടെ തന്ത്രപ്രധാനമായ പങ്കാളിത്തത്തിന്റെ വിവിധ സ്തംഭങ്ങളും ചർച്ചകളിൽ ഉൾപ്പെട്ടു. മേഖലാ -ആഗോള തലങ്ങളിലെ വിവിധ വിഷയങ്ങളെക്കുറിച്ചുള്ള കാഴ്ചപ്പാടുകളും അവർ കൈമാറി.
ND
(
വ്യോമയാന മന്ത്രാലയം
രാജ്യത്ത് സീപ്ലെയിൻ സേവനങ്ങൾ വികസിപ്പിക്കുന്നത് ലക്ഷ്യമിട്ടുള്ള ധാരണാപത്രം ഷിപ്പിംഗ് മന്ത്രാലയവും വ്യോമയാന മന്ത്രാലയവും തമ്മിൽ ഇന്ന് ഒപ്പുവച്ചു
ന്യൂഡൽഹി, ജൂൺ 15, 2021
രാജ്യത്ത് സീപ്ലെയിൻ സേവനങ്ങൾ വികസിപ്പിക്കുന്നത് ലക്ഷ്യമിട്ടുള്ള ധാരണാപത്രം തുറമുഖ ഷിപ്പിംഗ് ജലപാത മന്ത്രാലയവും , വ്യോമയാന മന്ത്രാലയവും  തമ്മിൽ ഇന്ന് ഒപ്പുവച്ചു.. തുറമുഖ ഷിപ്പിംഗ് ജലപാത മന്ത്രാലയത്തിന്റെ ചുമതലയുള്ള സഹമന്ത്രി ശ്രീ മൻസൂഖ് മാണ്ഡവ്യ, കേന്ദ്ര വ്യോമയാന മന്ത്രി ഹർദീപ് സിംഗ് പുരി എന്നിവർ ഇന്ന് നടന്ന ധാരണാപത്രം ഒപ്പ് വയ്ക്കൽ ചടങ്ങിൽ സന്നിഹിതരായിരുന്നു
രാജ്യത്ത് സീപ്ലെയിൻ സേവനങ്ങൾ യാഥാർഥ്യമാക്കുന്നതിലെ നാഴികക്കല്ലാണ് ഈ ധാരണാപത്രത്തിന്റെ ഒപ്പ് വെയ്ക്കൽ. RCS-UDAN പദ്ധതിക്ക് കീഴിൽ, ഭാരത സർക്കാരിന്റെ അധികാരപരിധിയിലുള്ള പ്രദേശത്ത് ഷെഡ്യൂൾഡ്/ നോൺ ഷെഡ്യൂൾഡ് സീപ്ലെയിൻ സേവനങ്ങളുടെ പ്രവർത്തനം വികസിപ്പിക്കാൻ ധാരണാപത്രം ലക്ഷ്യമിടുന്നു
ധാരണാപത്രം പ്രകാരം രാജ്യത്ത് സീപ്ലെയിൻ സേവനങ്ങൾ സമയോചിതമായി സജ്ജമാക്കുന്നതിന്റെ ഭാഗമായി തുറമുഖ ഷിപ്പിംഗ് ജലപാത മന്ത്രാലയം , വ്യോമയാന മന്ത്രാലയം വിനോദസഞ്ചാര മന്ത്രാലയങ്ങളിലെ ഉദ്യോഗസ്ഥരടങ്ങുന്ന ഒരു കോ-ഓർഡിനേഷൻ സമിതിക്ക് രൂപം നൽകുന്നതാണ്
വാട്ടർ ഏയ്റോഡോമുകൾക്ക് ആവശ്യമായ അടിസ്ഥാന സൗകര്യങ്ങൾ വികസിപ്പിക്കുന്നതിനായി വേണ്ട പ്രദേശങ്ങൾ തുറമുഖ ഷിപ്പിംഗ് ജലപാത മന്ത്രാലയം കണ്ടെത്തുകയും, വ്യോമയാന മന്ത്രാലയം, DGCA & AAI എന്നിവയുടെ സഹകരണത്തോടെ ആവശ്യമായ നിയമ അനുമതികൾ ലഭ്യമാക്കുകയും ചെയ്യും
ലേല നടപടികൾക്കും, യോഗ്യതകൾ ഉള്ള എയർലൈൻ കമ്പനികളുടെ തിരഞ്ഞെടുക്കലിനും വ്യോമയാന മന്ത്രാലയം നേതൃത്വം നൽകുകയും ബന്ധപ്പെട്ട റൂട്ട്കളിലേക്കും സ്ഥലങ്ങളിലേക്കും ഇവരെ നിയോഗിക്കുകയും ചെയ്യുന്നതാണ്.
വാട്ടർ ഏയ്റോഡ്രോമുകൾക്ക് ആവശ്യമായ സാമ്പത്തിക പിന്തുണ ലഭ്യമാക്കാൻ MoCA യ്ക്ക് ചുമതലയുണ്ട്. എല്ലാ സംസ്ഥാനങ്ങളിലെ ചീഫ് സെക്രട്ടറി മാരുമായി ചേർന്നുള്ള പ്രവർത്തനവും മന്ത്രാലയം ഉറപ്പാക്കുന്നതാണ്
രാജ്യത്ത് പുതിയ വാട്ടർ എയറോഡ്രോമുകൾ വികസിപ്പിക്കുന്നതിനും സീപ്ലെയിൻ പാതകൾ സജ്ജമാക്കുന്നതിനും ഇരു മന്ത്രാലയങ്ങളും തമ്മിൽ ഒപ്പുവെച്ച പുതിയ ധാരണാപത്രം വഴി തുറക്കുമെന്ന് പ്രതീക്ഷിക്കുന്നതായി ശ്രീ ഹർദീപ് സിംഗ് പുരി അഭിപ്രായപ്പെട്ടു . രാജ്യത്ത് ഒരു പുതിയ തരത്തിലുള്ള വിനോദസഞ്ചാര സേവനത്തിന് ഇത് കരുത്തുപകരും
പരിസ്ഥിതി സൗഹൃദമായ സീപ്ലെയിൻ ഗതാഗതത്തിലൂടെ തടസ്സങ്ങൾ ഇല്ലാത്ത യാത്രാസൗകര്യം ഉറപ്പാക്കുന്നതിന് പുറമേ, രാജ്യത്തെ വിനോദസഞ്ചാര മേഖലയ്ക്കും ധാരണാ പത്രം ഒപ്പു വെച്ചത് കരുത്തു പകരുമെന്ന് ശ്രീ. മൻസൂഖ് മാണ്ഡവ്യ പ്രസ്താവിച്ചു
IE/SKY
തൊഴില്, ഉദ്യോഗ മന്ത്രാലയം
കുറഞ്ഞ വേതനങ്ങളും ദേശീയ തലത്തിലെ അടിസ്ഥാന വേതനങ്ങളും നിശ്ചയിക്കുന്നതിനുള്ള വിദഗ്ധ സമിതി നേരത്തേ റിപ്പോര്ട്ട് നല്കും
രാജ്യത്തെ കുറഞ്ഞ വേതന നിരക്കുകളും ദേശീയതലത്തിലെ അടിസ്ഥാന വേതനങ്ങളും നിശ്ചയിക്കുന്നതിനു ശുപാര്ശ നല്കാന് പ്രമുഖ സാമ്പത്തിക വിദഗ്ധന് പ്രൊഫ. അജിത് മിശ്രയുടെ അധ്യക്ഷതയില് കേന്ദ്ര ഗവണ്മെന്റ് രൂപീകരിച്ച വിദഗ്ധ സമിതി ഉടന് റിപ്പോര്ട്ട് നല്കും. സാങ്കേതിക വിശദാംശങ്ങള് ഉള്പ്പെട്ടതാണ് ശുപാര്ശ. വിദഗ്ധ സമിതിയുടെ കാലാവധി മൂന്നു വര്ഷമാണെങ്കിലും കുറഞ്ഞ വേതനവും ദേശീയ അടിസ്ഥാന വേതനവും നിശ്ചയിക്കുന്നതില് ഗവണ്മെന്റ് കാലതാമസം വരുത്താന് ശ്രമിക്കുന്നതായി ചില പത്രങ്ങളും ഗുണഭോക്താക്കളില് ഒരു വിഭാഗവും ഇത് അഭിപ്രായപ്പെട്ട സാഹചര്യത്തിലാണ് നടപടി.
എന്നാല് വൈകിപ്പിക്കാന് ഉദ്ദേശ്യമില്ലെന്നും ശുപാര്ശകള് എത്രയും വേഗംസമര്പ്പിക്കുമെന്നും വിദഗ്ദ്ധ സമിതി വ്യക്തമാക്കുന്നു. സമിതിയുടെ കാലാവധി മൂന്ന് വര്ഷമായിത്തന്നെ നിലനിര്ത്തുമെന്ന് ഗവണ്മെന്റ് അറിയിച്ചിട്ടുണ്ട്. അതിനാല് കുറഞ്ഞ വേതനവും ദേശീയ അടിസ്ഥാന വേതനങ്ങളും നിശ്ചയിച്ച ശേഷവും, ഇവയുമായി ബന്ധപ്പെട്ട വിഷയങ്ങളില് വിദഗ്ദ്ധ ഗ്രൂപ്പില് നിന്ന് ഗവണ്മെന്റിന് സാങ്കേതികം ഉള്പ്പെടെയുള്ള ഉപദേശം തേടാം. വിദഗ്ധ സമിതിയുടെ ആദ്യ യോഗം 2021 ജൂണ് 14 നും രണ്ടാമത്തേത് ജൂണ് 29 നും നടക്കും.
(Visitor Counter : 136